Drie in hof oor Levubu-plaasmoord | Maroela Media
Lt.kol. Moatshe Ngoepe, woordvoerder van die polisie, het gesê Walter Maringa (24), Mudau Sylverster Takalani (31) en Khodani Tshishonga (33) het almal op aanklag van moord verskyn. Die saak is tot 9 November uitgestel en die drie sal in aanhouding bly tot dan.
Maroela Media het vroeër berig Bonnema (62) se seun en skoondogter het sy bebloede liggaam op 18 Oktober omstreeks 23:00 buite sy plaashuis gevind. Bonnema het die betrokke aand omstreeks 21:30 by die huis gekom nadat hy by familie gaan eet het.
Jan Bonnema, Hennie se broer, het vroeër aan Maroela Media gesê Hennie het vermoedelik by die erf ingery, onraad vermoed en omgedraai om weer uit te ry, toe die aanvallers hom voor die hek oorval het. Hy is daar met ŉ skerp voorwerp gesteek en geslaan en is op die toneel dood.
Hul verdien die doodstraf. Bring dit terug!!!
Die doodstraf sal nooit weer in diè land heringestel word nie!!
Ek het ‘n versoek vir Maroela Media. Vat die Oktobermaand kalender en dan doen julle navorsing oor hoeveel plaasaanvalle gedurende Oktober plaasgevind het en hoeveel boere is dood? Elke keer wat ‘n boer vermoor word, is daar werksmense wat sonder ‘n werk, blyplek en inkomste is.